
ЈАВНА НАБАВКА МЕХАНИЗАЦИЈЕ ЗА ОПСЛУЖИВАЊЕ ЛИНИЈЕ ЗА СЕПАРАЦИЈУ- II ФАЗА „ ПРОЈЕКАТ ИЗГРАДЊЕ ПОСТРОЈЕЊА ЗА СЕПАРАЦИЈУ ОТПАДА У СРЕМСКОЈ МИТРОВИЦИ“ (1.1.)


ДОДАТНА ПОЈАШЊЕЊА КОНКУРСНЕ ДОКУМЕНТАЦИЈЕ

У складу са чланом 63. Закона о јавним набавкама ( „Сл. Гласник РС“, број 124/12, 14/15 и 68/15), Наручилац је припремио следеће појашњење конкурсне документације:

Питање 1:
Тражено је да буде исти произвођач шасије и мотора. Наши сервисери су обучени за сервисирање и отклањање кварова целокупне машине укључујући и мотор. Молимо да размотрите да се то не ретира као елиминаторни критеријум?

Одговор: Досадашње искуство будућег корисника машине која је предмет набавке показало је да, уколико произвођач шасије у машину уграђује моторе другог произвођача, одржавање је скупље а време одзива код отклањања кварова је дуже. Наручилац остаје при захтевима из конкурсне докумнтације.

Питање 2: 
Проток пумпе захтевани техничким описом је 125/л/мин. Будући да крајње перформансе- излазна снага и брзина, као и квалитет утоваривача не морају бити повезани са овом техничком карактеристиком, молимо да размотрите да се промени на 115л/мин како би се повећао број понуђача.

Одговор: Проток клипно аксијалне пумпе од минимум 125л/мин захтеван је како би се обезбедиле неопходне перформансе машине за њену вишенаменску експлоатацију. Машине са протоком пумпе мањим од 120 л/мин се односе на машине ниже класе од тражене, чиме су и све друге перформансе машине доведене у питање, а самим тим и функционалност возила. Тражена машина ће поред примарне намене за утовар комуналног отпада, бити кориштена и за утовар и преношење тежих материјала, што подразумева и захтевније перформансе. Наручилац остаје при захтевима из конкурсне докумнетације.

Питање 3:
Блокада диференцијала на обе осовине, захтевана је да буде 100%, због динамичких удара услед апсолутног закључавања осовина, молимо да размотрите промену овог техничког параметра.

Одговор: Захтев за 100% блокаду диференцијала обе осовине је захтев примерен експлоатацији возила ближе описаној у одговору на питање број 2 мада није најјасије зашто је поменути захтев споран потенцијалном понуђачу обзиром да је тражена карактеристика примењена од стране већине познатих произвођача предметних машина. 
Наручилац остаје при захтевима из конкурсне докумнетације.

Питање 4:
Тражени угао осциловања задње осовине је 12º, будући да ће машина радити по равном, молимо Вас да размотрите да захтевани угао осциловања буде 5º.

[bookmark: _GoBack]Одговор: Минимални угао осциловања од 11º, испратити измену конкурсне докумнетације, је такође услов који потиче из будуће експлоатације машине која неће радити само по равном, како је наведено у питању. Машина ће повремено бити ангажована и у телу депоније и као таква мора имати и перформансе примерене начину коришћења. Овај технички захтев је већ измењен у прихварљивој мери.  Наручилац остаје при захтевима из конкурсне докумнетације.



КОМИСИЈА ЗА ПРЕДМЕТНУ НАБАВКУ

